Utorak, 28.4.2020.

HRVATSKI JEZIK

Danas ćete iz HJ učiti o raspravi.

***RASPRAVA*** je razgovor između dvoje ili više ljudi u kojem dolazi do suprotstavljanja mišljenja.

Kada raspravljate ……

* poslušati mišljenja drugih
* dopustiti drugome da dovrši rečenicu
* biti uljudan/na u raspravljanju
* ne ljutiti se ako netko ima drugačije mišljenje
* **rasprava nije svađa**
* **nauči promijeniti svoje mišljenje ako te netko uspije uvjeriti u suprotno**

Prisjetite se dokumentarnog filma o životinjama u ZOO koji ste jučer gledali.

Da smo u našoj učionici, na današnjem satu bi organizirali malu raspravu između dvije skupine. Jedna skupina bi bila za to da životinje budu u ZOO, a druga skupina bi se zalagala za oslobađanje životinja iz ZOO. S obzirom da nismo u učionici, malu raspravu možete provesti sa svojim ukućanima.

Zadatak 1.

U svoju pisanku napiši naslov ***Rasprava.***

Zadatak 2.

Ispod naslova napiši:

**Životinje u ZOO - DA** (navedi neke razloge zašto **je dobro** da životinje budu u ZOO).

**Životinje u ZOO - NE** (navedi neke razloge zašto **nije dobro** da životinje budu u ZOO).

Zadatak 3.

Kad si napisao/la sve razloge ZA i PROTIV životinja u ZOO, napiši zaključak koji možeš izvesti iz navedenih razloga. Dakle, trebaju li **po tvom mišljenju** životinje biti u ZOO ili ne?

Bilo bi dobro da se u raspravu uključi što više tvojih ukućana (mišljenja se razlikuju).

 Pozdrav od učiteljice!